**AZ IDŐSEK IGÉNYEI**

Az idősek életvitelének támogatásához kulcstényező, hogy felmérjük és megértsük ennek a társadalmi csoportnak, korosztálynak a valódi igényeit és ezzel összhangban alakítsunk ki alkalmazható megoldásokat. Első lépésben azonosítottuk a jelenleg is létező információs és kommunikációs technológiákat (ICT-technológiákat), melyek segítik az időskorúak életvitelét. A Silhouette projekt keretében ezt követően összeállítottunk egy kérdőívet, mely a következő főbb témákhoz kapcsolódik: a különböző régiókban élő időskorúak igényeinek felmérése és összehasonlítása, annak felmérése, hogy az idősek mennyire találják figyelemfelkeltőnek, érdekesnek a meglévő ICT-megoldásokat, elemzés arra vonatkozóan, hogy az idősek mennyire találják hasznosnak, illetve elfogadnák-e ezeket a megoldásokat, valamint az ICT-alapú termékek és szolgáltatások bevezetésénél a lehetőségek és a korlátok felmérésére tettünk kísérletet.

A kérdőívet 519, 62-96 éves korosztályba tartozó válaszadó töltötte ki Wielkopolska (Lengyelország), Västerbotten (Svédország), Asturias (Spanyolország), Häme (Finnország), Lorraine (Franciaország), Valle Sabbia (Olaszország) és az Észak-magyarországi régióból.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Asturias** | **Häme** | **Lorraine** | **Eszak-Magyarország** | **Valle Sabbia** | **Västerbotten** | **Wielkopolska** |
| **Felmérésben résztvevők száma** | 83 | 100 | 100 | 100 | 46 | 37 | 53 |
| **Átlagéletkor** | 72 | 77 | 76 | 69 | 74 | 78 | 73 |
| **Korcsoport** | 64-91 | 65-96 | 62-89 | 65-86 | 62-90 | 65-92 | 62-84 |

*A kérdőívezés során megkérdezettek összesített adatai*

**A FELMÉRÉS MÓDSZERTANA**

A kérdőív alapját egy nem irányított interjúsorozat adta, melyet 10 fő 65 éven felülivel végeztünk el Lorraine-ben, amelyet egy további (30 főt megcélzó), félig irányított beszélgetés követett szintén ebben a régióban. A végső kérdőívet 30 fő időskorú megkérdezésével teszteltük. A korrekciók után a projektpartnerek lefordították a kész anyagot anyanyelvükre, és ők is elvégezték a felmérést – az Észak-magyarországi régióban 100 fő bevonásával.

**A FELMÉRÉS EREDMÉNYEI**

A Silhouette projekt keretében végzett felmérés nagy különbségeket mutatott a régiók között abban a tekintetben, hogy a megkérdezettek részt vettek-e már számítógép használattal, internettel vagy egyéb ICT-eszközzel kapcsolatos tanfolyamon. Ez az arány a legalacsonyabb az Észak-magyarországi régióban, illetve Valle Sabbia-ban volt, pedig az idősek ilyen irányú tudása nélkülözhetetlen lenne az ICT-alapú eszközök elfogadásához.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

*A megkérdezettek aránya, akik már vettek részt számítógép, internet és/vagy ICT-területhez kapcsolódó tanfolyamon*

Nagyon érdekes válaszok születtek annak keretében, hogy az idősek mire használják, vagy mire szeretnék használni az internetet. Ezek az információk döntően nem különböztek egyik régióban sem. A megkérdezetteket kiemelten érdekelnék az interneten elérhető orvosi, egészségügyi információk.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| Informálódni, illetve online újságot olvasni | Bankszámlát, banki ügyleteket kezelni | Sárga oldalakat vagy egyéb címtárakat használni | Orvosi és egészségügyi információkat keresni | Adminisztratív ügyeket intézni | Recepteket keresni | Informálódni, illetve online újságot olvasni |
| Recepteket keresni | Számlákat kifizetni | Informálódni, illetve online újságot olvasni | Informálódni, illetve online újságot olvasni |  | Orvosi és egészségügyi információkat keresni | Orvosi és egészségügyi információkat keresni |

*Azon tevékenységek, melyeket az idősek otthon végeznek, vagy szeretnének végezni az internet segítségével*

A válaszok számos olyan területre világítottak rá, ahol lehetőség lenne új termékek és szolgáltatások bevezetésére segítve ezzel ezt a generációt. A legfontosabb ilyen jellegű területek közé tartozik az idősek egészsége, biztonsága, a kommunikáció és a háztartási munkavégzés támogatása. Az idősek több esetben is beszámoltak memóriával kapcsolatos problémákról (gyakran elfelejtenek dolgokat), melyet szintén figyelembe kellene venni ahhoz, hogy hatékonyan tudjunk javítani életszínvonalukon ICT-alapú eszközökkel és szolgáltatásokkal.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **Gyakran érzem magam egyedül** |  |  | ✓ | ✓ |  |  | ✓ |
| **A bevásárlás gondot okoz számomra** |  |  | ✓ | ✓ |  |  |  |
| **Az orvosok nem elérhetőek** | ✓ | ✓ |  |  |  | ✓ | ✓ |
| **Gyakran elfelejtek dolgokat** | ✓ | ✓ | ✓ | ✓ | ✓ |  |  |
| **Segítségre van szükségem a házimunkában** | ✓ |  | ✓ |  |  |  |  |
| **Az életkörülményeim nem megfelelőek** |  | ✓ |  |  | ✓ | ✓ | ✓ |
| **Az otthonom már nem megfelelő egészségügyi állapotom miatt** |  |  |  |  | ✓ | ✓ |  |
| **Ha egyedül vagyok, gyakran nem étkezem** |  |  |  |  |  | ✓ |  |

*Olyan problémák, melyeket ICT-alapú megoldásokkal kezelni lehetne – kérdőíves felmérés alapján*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **Szabadidős tevékenységek** |  |  | ✓ |  |  |  | ✓ |
| **Egészség, telemedicina, távolról történő egészségügyi diagnózis** | ✓ | ✓ |  |  | ✓ | ✓ | ✓ |
| **Biztonság** | ✓ | ✓ | ✓ | ✓ | ✓ | ✓ | ✓ |
| **Kommunikáció** | ✓ | ✓ |  | ✓ |  | ✓ |  |
| **Háztartási feladatok (például vákuum porszívó)** |  |  | ✓ | ✓ | ✓ |  |  |

*Azon területek, melyek esetében a könnyen használható elektronikai eszközök felkeltették az idősek figyelmét – a kérdőíves felmérés alapján*

**TEVÉKENYSÉGEK ESETTANULMÁNY-LÁTOGATÁS ASTURIAS RÉGIÓJÁBAN**

2011 októberében a csoport látogatást tett az asturiasi Cider Shire (Mancosi) területén. A házigazdák bemutatták a Retemancosi/Telegea kezdeményezést, amely egy jó példáját mutatta az idősek számára nyújtott, sikeresen működő ICT-alapú szolgáltatásoknak. A Retemancosi/Telegea videokonferencián keresztül tartja a kapcsolatot napi szinten olyan idősekkel, akik viszonylag elzárt, periferikus területen élnek, vagy nehezen közlekednek.

A látogatás során a partnerek bekapcsolódtak az aznapi videokonferencia-beszélgetésbe és említést tettek a Silhouette célkitűzéseiről a Retemancosi/ Telegea felhasználóinak.

**A PROJEKT**

A SLHOUETTE nemzetközi alprojekt (INTERREG IVC program, CREATOR miniprogram) célja, hogy biztosítsa olyan ICT-alapú megoldások adaptálását, amely az idősek aktív, egészséges életmódjához járul hozzá. A projekt fókuszában különösen az egészségügy, biztonság és az on-line kommunikáció támogatása áll.

A projekt keretén belül az idősek igényeit, életkörülményeit vizsgáljuk a Creator régiókban, különös tekintettel a helyi, idősek számára nyújtott ICT alkalmazásokra. A legjobb gyakorlatok, termékek és szolgáltatások feltárásával célunk, hogy közös javaslatokat fogalmazzunk meg a regionális politikai döntéshozók számára.

**PROJEKT PARTNEREK**

**PCSSPOZNAŃ SUPERCOMPUTING  
AND NETWORKING CENTER**

**INSTITUTIONEN FÖR INFORMATIK, UMEÅ UNIVERSITET**

**CTICFUNDACION CTIC  
 - CENTRO TECNOLÓGICO**

****

**INNOPARK  
PROGRAMMES OY**

 **UNIVERSITÉ DE LORRAINE**



**MISKOLC EGYETEM**

****

**VALLE SABBIA SOLIDALE**

**KAPCSOLAT**

Miskolci Egyetem Dr. Nagy Zoltan 3515 Miskolc-Egyetemváros  
Világ- és Regionális Gazdaságtan Intézet  
0646 565-200  
nagy.zoltan@uni-miskolc.hu

northhungary@silhouette-project.eu